FreeBSD гарын авлага
Prev | Chapter 13 Хэрэглэгчид ба үндсэн бүртгэл зохицуулалт | Next

# 13.8 Бүлэг

Бүлэг гэдэг нь хэрэглэгчдийн бүлэглэж жагсаасан жагсаалт юм. Бүлгүүд нь бүлгийн нэр ба GID (бүлгийн ID)-аар танигддаг. FreeBSD (мөн ихэнх бусад UNIX® төрлийн систем) дээр, цөмөөс хэрэглэгчийн процессийг юм хийхэд нь зөвшөөрөл өгөхдөө хоёр зүйлийг хэрэглэж шийддэгээс нэг нь хэрэглэгчийн ID, нөгөө нь тэр хэрэглэгчийн хамаардаг бүлэг байдаг. Хэрэглэгчийн ID аас ялгарах нь, процессод холбогдсон бүлгийн жагсаалт бас байдаг. Та магадгүй хэрэглэгчийн эсвэл процессийн “бүлгийн ID” гэж байнга сонсох байх. Ихэнхдээ энэ нь хэрэглэгчийн бүлгийг ярьж байдаг.

Бүлгийн нэрийг бүлгийн ID-д харгалзуулсан бичлэг `/etc/group` файлд бий. Энэ нь энгийн текст файл бөгөөд тодорхойлох хоёр цэгээр таслагдсан дөрвөн талбар байдаг. Эхний талбар нь бүлгийн нэр, хоёр дахь нь нууцлалын хөрвүүлэлт хийгдсэн нууц үг, гурав дахь нь бүлгийн ID, тэгээд сүүлийнх нь таслалаар тусгаарлагдсан гишүүдийн жагсаалт. Энэ нь гараар засварлагдаж болох бөгөөд (мэдээж та засварлах үедээ бичиглэлийн алдаа гаргахгүй байх шаардлагатай!). Бичиглэлийн дэлгэрэнгүй мэдээллийг group(5) хуудаснаас харна уу.

Хэрэв та `/etc/group` файлыг гараар засварлахыг хүсэхгүй бол, та pw(8) тушаалыг бүлэг нэмэх болон засварлахад хэрэглэж болно. Жишээлбэл, дараах жишээ нь `teamtwo` нэртэй бүлгийг нэмж байна:

Example 13-7. pw(8) хэрэглэж бүлэг нэмэх

    # pw groupadd teamtwo
    # pw groupshow teamtwo
    teamtwo:*:1100:

Дээрх `1100` гэсэн дугаар нь `teamtwo` нэртэй бүлгийн ID. Одоохондоо `teamtwo` бүлэгт гишүүд байхгүй байгаа болохоор хэрэгцээгүй байна гэсэн үг. Тийм болохоор `jru` нөхрийг `teamtwo` бүлэгт урьж оруулцгаая.

Example 13-8. pw(8) ашиглан бүлгийн гишүүдийн жагсаалтыг тохируулах нь

    # pw groupmod teamtwo -M jru
    # pw groupshow teamtwo
    teamtwo:*:1100:jru

`-M` тохируулгад өгөх утга нь бүлэгт байх таслалаар тусгаарлагдсан хэрэглэгчдийн жагсаалт байна. Өмнөх хэсэгт үзсэнээр, нууц үг хадгалдаг файлд хэрэглэгч бүрд бүлэг заагдсан байдгийг бид мэднэ. Систем сүүлд нь бичигдэх хэрэглэгчдийг автоматаар бүлгийн жагсаалтад нэмж өгдөг. pw(8) тушаалыг `groupshow` гэсэн сонголтоор ажиллуулахад хэрэглэгчид харуулагддаггүй бөгөөд, харин мэдээллүүд нь id(1) юм уу өөр ижил төрлийн тушаалаар харуулагддаг. Өөрөөр хэлбэл, pw(8) нь зөвхөн `/etc/group` файлыг өөрчилдөг болохоос нэмэлт мэдээллийг `/etc/passwd` файлаас уншдаггүй.

Example 13-9. pw(8) ашиглан шинэ гишүүнийг бүлэгт нэмэх нь

    # pw groupmod teamtwo -m db
    # pw groupshow teamtwo
    teamtwo:*:1100:jru,db

`-m` тохируулгад өгөх утга нь бүлэгт нэмэгдэх таслалаар тусгаарлагдсан хэрэглэгчдийн жагсаалт байна. Өмнөх жишээнээс ялгаатай нь эдгээр хэрэглэгчид нь бүлэгт нэмэгдэх бөгөөд бүлэг дэх хэрэглэгчдийн жагсаалтыг өөрчлөхгүй юм.

Example 13-10. id(1) хэрэглэж уг гишүүний бүлгийн мэдээллийг мэдэх нь

    % id jru
    uid=1001(jru) gid=1001(jru) groups=1001(jru), 1100(teamtwo)

Энд харуулснаар, `jru` гэдэг гишүүн `jru` болон `teamtwo` бүлгийн гишүүн байна.

pw(8)-н талаар дэлгэрэнгүй мэдээллийг өөрийнх нь гарын авлагаас, мөн `/etc/group` файлын хэлбэршилтийн мэдээллийг group(5) гарын авлагаас харна уу.

Prev | Home | Next
Хэрэглэгчдэд хязгаарлалт хийх | Up | Аюулгүй байдал

Энэ болон бусад баримтуудыг ftp://ftp.FreeBSD.org/pub/FreeBSD/doc/ хаягаас татаж авч болно.

FreeBSD-ийн талаар <questions@FreeBSD.org> хаягтай холбоо барихаасаа өмнө баримтыг уншина уу.
Энэ бичиг баримттай холбоотой асуулт байвал <doc@FreeBSD.org> хаягаар цахим захидал явуулна уу.
Энэ бичиг баримтын орчуулгатай холбоотой асуулт байвал <admin@mnbsd.org> хаягаар цахим захидал явуулна уу.